А към настоящото приложение) и трябва да покаже съответствие с изискванията, съдържащи се в нея.
 9. БУТИЛКИ ОТ ТИП CNG-3 С НАМОТКА ВЪРХУ ЦЯЛАТА ОБВИВКА
 9.1. Общи положения
 При подлагане на налягане този тип бутилка показва поведение, при което преместванията на композитната намотка и на металната обвивка се наслагват линейно. Поради различията в производствените процеси, в настоящото приложение не е даден точно определен метод за конструиране; определянето на характеристиките на пропускането преди разрушаване се извършва в съответствие с подходящите процедури, определени в точка А.6 (допълнение A към настоящото приложение). Размерът на допустимия дефект се определя в съответствие с точка 6.15.2 по-горе.
 9.2. Изисквания към конструкцията
 9.2.1. Метална обвивка
 Напреженията на натиск в обвивката при нулево налягане и температура 15 °С не трябва да предизвикват издуване или смачкване на обвивката.
 9.2.2. Композитна намотка
 Напрежението на опън в нишките трябва да отговаря на изискванията на точка 6.5 по-горе.
 9.2.3. Анализ на напреженията
 Трябва да се пресметнат напреженията тангенциално и надлъжно на бутилката, в композита и обвивката след подлагане на налягане. Използваните при тези пресмятания налягания трябва да са нула, работното налягане, 10 % от работното налягане, изпитвателното налягане и налягането на разрушаване на конструкцията. Трябва да се пресметнат границите, в които трябва да попада налягането на самонапрягането. При пресмятанията трябва да използват подходящи методи за анализ, базирани на теорията на тънките черупки, която отчита нелинейното поведение на материала на обвивката, за да се установи разпределението на напреженията при гърловината, в преходните зони и в цилиндричната част на обвивката.
 9.3. Изисквания към производството
 Изискванията към производството трябва да съответстват на точка 8.3 по-горе, но намотаването трябва да включва и винтово намотаните нишки.
 9.4. Изисквания към изпитването на продукцията
 Изискванията към изпитванията на продукцията трябва да съответстват на изискванията на точка 8.4 по-горе.
 9.5. Изпитвания на партиди бутилки
 Изпитванията на партидите се провеждат в съответствие с изискванията на точка 8.5 по-горе.
 9.6. Изпитвания за окачествяване на конструкцията на бутилките
 Изпитванията за окачествяване се извършват в съответствие с изискванията на точка 8.6 по-горе и 9.6.1 по-долу, с изключение на това, че не се изисква разрушаване на обвивката по точка 8.6.
 9.6.1. Изпитване на падане
 Една или няколко бутилки се подлагат на изпитване на падане в съответствие с точка A.30 (допълнение A към настоящото приложение).
 10. ИЗЦЯЛО КОМПОЗИТНИ БУТИЛКИ ОТ ТИП CNG-4
 10.1. Общи положения
 Поради разнообразието от възможни конструкции, в настоящото приложение не е даден точно определен метод за конструиране на бутилки с обвивки от полимерни материали.
 10.2. Изисквания към конструкцията
 Адекватността на конструкцията се обосновава с конструктивни изчисления. Напреженията на опън в нишките трябва да отговарят на изискванията на точка 6.5 по-горе.
 На металните гърловини на дъната трябва да се използват конусни и цилиндрични резби в съответствие с точки 6.10.2 или 6.10.3 по-горе.
 Металните дънни втулки с резбовани отвори трябва да могат да издържат на усукваща сила от 500 Nm, без да се нарушава връзката с неметалната обвивка. Металните втулки, свързани с неметалната обвивка, трябва да са от материал, подходящ за работните условия, определени в точка 4 на настоящото приложение.
 10.3. Анализ на напреженията
